input: UREDBA SVETA (EU) št. 1258/2012
  z dne 28. novembra 2012
  o dodelitvi ribolovnih možnosti v skladu s Protokolom, o katerem sta se dogovorili Evropska unija in Republika Madagaskar ter ki določa ribolovne možnosti in finančni prispevek iz Sporazuma o partnerstvu v ribiškem sektorju, ki se uporablja med pogodbenicama
  SVET EVROPSKE UNIJE JE -
  ob upoštevanju Pogodbe o delovanju Evropske unije in zlasti člena 43(3) Pogodbe,
  ob upoštevanju predloga Evropske komisije,
  ob upoštevanju naslednjega:
  (1)
  Svet je 15. novembra 2007 sprejel Uredbo (ES) št. 31/2008 o sklenitvi Sporazuma o partnerstvu v ribiškem sektorju med Evropsko skupnostjo in Republiko Madagaskar (1) (v nadaljnjem besedilu: Sporazum o partnerstvu).
  (2)
  Novi protokol k Sporazumu o partnerstvu (v nadaljnjem besedilu: novi protokol) je bil parafiran 10. maja 2012. Novi protokol za plovila EU določa ribolovne možnosti v vodah, v katerih Madagaskar izvaja svojo suverenost oziroma jurisdikcijo na področju ribištva.
  (3)
  Svet je 28. novembra 2012 sprejel Sklep 2012/826/EU (2) o podpisu in začasni uporabi novega protokola.
  (4)
  Treba bi bilo opredeliti način dodeljevanja ribolovnih možnosti med države članice za obdobje uporabe novega protokola.
  (5)
  Če se izkaže, da dovoljenja za ribolov ali ribolovne možnosti, ki so bile dodeljene Uniji v skladu z novim protokolom, niso v celoti izkoriščene, Komisija v skladu z Uredbo Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti (3) o tem obvesti zadevne države članice. Če ni odgovora v roku, ki ga določi Svet, to pomeni potrditev, da plovila zadevne države članice v danem obdobju niso v celoti izkoristila svojih ribolovnih možnosti. Treba bi bilo določiti navedeni rok.
  (6)
  Ker je predvideno, da se Protokol začasno uporablja od datuma njegovega podpisa, vendar ne pred 1. januarjem 2013, bi bilo treba to uredbo uporabljati od tako določenega datuma -
  SPREJEL NASLEDNJO UREDBO:
  Člen 1
  1. Ribolovne možnosti, določene s Protokolom, o katerem sta se dogovorili Evropska unija in Republika Madagaskar ter ki določa ribolovne možnosti in finančni prispevek iz Sporazuma o partnerstvu v ribiškem sektorju, ki se uporablja med pogodbenicama (v nadaljnjem besedilu: Protokol), se državam članicam dodelijo na naslednji način:
  Vrsta plovila
  Vrsta plovila
  Vrsta plovila
  Plovila za ribolov tunov s potegalkami
  Španija
  21
  Francija
  18
  Italija
  1
  Plovila s površinskimi parangali z nosilnostjo nad 100 BT
  Španija
  17
  Francija
  9
  Portugalska
  5
  Združeno kraljestvo
  3
  Plovila s površinskimi parangali z nosilnostjo do vključno 100 BT
  Francija
  22
  2. Uredba (ES) št. 1006/2008 se uporablja brez poseganja v Sporazum o partnerstvu.
  3. Če zahtevki za dovoljenja za ribolov držav članic iz odstavka 1 ne izčrpajo vseh ribolovnih možnosti, ki jih določa Protokol, Komisija v skladu s členom 10 Uredbe (ES) št. 1006/2008 upošteva zahtevke za dovoljenja za ribolov katere koli druge države članice.
  4. Države članice morajo potrditi v roku desetih delovnih dni od dneva, ko jih Komisija obvesti o tem, da ribolovne možnosti niso v celoti izkoriščene, da dodeljene ribolovne možnosti iz člena 10(1) Uredbe (ES) št. 1006/2008, niso v celoti izkoriščene.
  Člen 2
  Ta uredba začne veljati dan po objavi v Uradnem listu Evropske unije.
  Uporablja se od datuma podpisa protokola, vendar ne pred 1. januarjem 2013.
  Ta uredba je v celoti zavezujoča in se neposredno uporablja v vseh državah članicah.
  V Bruslju, 28. novembra 2012